**INTERVJU S NOVIM RAVNATELJEM, GOSP.  ZDENKOM KOBEŠČAKOM**

****

**KAKO SE OSJEĆATE NA MJESTU NOVOG RAVNATELJA NAŠE ŠKOLE ?**

Osjećam se još uvijek radoznalo i istraživački zbog nepoznavanja što ova uloga sve donosi, a s druge strane sam radostan zbog podrške okoline, učenika i djelatnika.

**KAKAV JE POSAO RAVNATELJA? ŠTO SVE RAVNATELJ RADI?**

Ravnatelj je veza i koordinator svih unutar škole, ali i škole s lokalnom zajednicom. Temeljni je zadatk omogućiti svima da rade najbolje što mogu.

**KOJI SU VAM NAJVAŽNIJI PRIORITETI OVE ŠKOLSKE GODINE?**

1. Dovršiti infrastrukturu u matičnoj i podučnoj školi tj. dovršiti školsku športsku dvoranu, urediti pročelja i okoliš.

2. Ispitivati mogućnosti i uz dogovor svih zainteresiranih sudionika ojačati školu da što bolje pripremi učenike za srednju školu.

**KAKVE SVE INOVACIJE ŽELITE UVESTI U NAŠU ŠKOLU I PROGRAME?**

Neki su već uvedeni,  znači, pitanje prezuvanja, novosti u prehrani učenika, češće koordinacije u trokutu učitelji-roditelji-učenici.  Pripremaju se i druge inovacije, ali većinom u drugom polugodištu.

**KAKVE SVE SANKCIJE ĆE TE POSTAVITI ZA UČENIKE KOJI NE POŠTUJU KUĆNI RED ŠKOLE?**

Ništa novoga, već primjena dogovorenih posljedica i pedagoških mjera.

**JE SU LI VAS NA NOVOM RADNOM MJESTU DOČEKALI STARI PROBLEMI ?**

Ako se izuzme gradnja školske športske dvorane, bitnih problema nije ni bilo.

KAROLINA TRETINJAK, 8.a